ՀԻՄՆԱՎՈՐՈՒՄ

««ԱԴԱՊՏԻՎ ՍՊՈՐՏԻ ԿԵՆՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ ՍՏԵՂԾԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. **Անհրաժեշտությունը**

««Ադապտիվ սպորտի կենտրոն» պետական ոչ առևտրային կազմակերպություն ստեղծելու մասին» Հայաստանի Հանրապետության կառավարության որոշման նախագիծը մշակվել է հաշվի առնելով՝ «Պետական ոչ առևտրային կազմակերպությունների մասին» Հայաստանի Հանրապետության օրենքի 9-րդ հոդվածը, «Հաշմանդամություն ունեցող անձանց իրավունքների մասին» Հայաստանի Հանրապետության օրենքի 8-րդ հոդվածի 1-ին մասի և 4-րդ կետը:

1. **Ընթացիկ իրավիճակը և խնդիրները**

Հայաստանի Հանրապետությունը 2010 թ. վավերացրել է Հաշմանդամություն ունեցող անձանց իրավունքների մասին ՄԱԿ-ի կոնվենցիան` ստանձնելով պարտավորություն ՀՀ օրենսդրությունը և պետական քաղաքականությունը համապատասխանեցնել կոնվենցիայի պահանջներին:

Ներկայումս հաշվանդամություն ունեցող անձանց համար Հայաստանի Հանրապետությունում պետական ադապտիվ սպորտի կառույց չի գործում, սակայն հաշվի առնելով վերջին ռազմական իրադարձությունները Հայաստանի Հանրապետությունում և դրա հևանքով հաշմանդամություն ձեռք բերած անձանց քանակի ավելացումը և նրանց շրջանում սպորտի և հոգեբանական աջակցության միջոցով վերականգնողական աշխատանքներ տանելու անհրաժեշտությունը և հետագայում նրանց ադապտիվ սպորտ ընդգրկելու հնարավորությունը՝ խիստ կարևոր ենք համարում ադապտիվ սպորտի կենտրոնի ստեղծումը։

1. **Կարգավորման նպատակը և բնույթը**

Կարգավորման նպատակն է նպաստել հաշմանդամություն ունեցող անձանց անկախ ապրելու և ադապտիվ սպորտ ներառվելու իրավունքի իրացմանը, Հայաստանի Հանրապետությունում հաշմանդամություն ունեցող անձանց ադապտիվ ֆիզիկական կուլտուրայով և ադապտիվ սպորտով զբաղվելու համար մարզական-առողջարարական և մարզական մասսայական աշխատանքների արդյունավետ համակարգի և համակարգված համապատասխան պայմանների ստեղծում։

«Ադապտիվ սպորտի կենտրոն» պետական ոչ առևտրային կազմակերպության ստեղծումը կնպաստի հաշմանդամային սպորտի զարգացմանը և պարալիմպիկ մարզաձևերի ՀՀ հավաքական թիմերի համալրմանը:

**4. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Հայաստանի Հանրապետության կրթության, գիտության, մշակույթի և սպորտի նախարարության կողմից։

**5. Իրավական ակտի կիրառման դեպքում ակնկալվող արդյունքը**

Հաշմանդամություն ունեցող անձինք կարող են ստանալ վերականգնողական, հոգեբանական ծառայություններ, ադապտիվ կենտրոնում վերականգնվելուց հետո զբաղվել ադապտիվ սպորտով, ինչը կնպաստի հաշմանդամային սպորտի զարգացմանը և պարալիմպիկ մարզաձևերի ՀՀ հավաքական թիմերի համալրմանը:

Նախագծի ընդունմամբ Հայաստանի Հանրապետության պետական բյուջեում նախատեսվում է եկամուտների և ծախսերի ավելացում:

**6. «Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ»**

Նախագիծը փոխկապակցված է Հայաստանի Հանրապետության Կառավարության 2021-2026 թվականների ծրագրի հետ և բխում է ծրագրի N 1 հավելվածի 10-րդ կետի դրույթներից՝ Հաշմանդամության հիմքով խտրականության դրսևորումների բացառում, հաշմանդամություն ունեցող անձանց համար անկախ կյանքի ապահովում։